Rises i “Chocolate sexy”, en el Tívoli, amb el còmic Raúl Antón
2025-07-24

Burjajove 2018 o el que és el mateix, els tres dies de festival amb que l’Institut Municipal de Cultura i Joventut de Burjassot es proposa animar els primers dies de l’any a tots els membres de la família culminarà el pròxim 4 de gener, quan a l’escenari del Tívoli bote un nou còmic la fama del qual més ràpid està pujant, gràcies en part a la seua massiva presència en les xarxes socials. Es tracta del jove monologuista i humorista valencià Raúl Antón que, a partir de les 23h, proposarà una bona sessió de rialles a propòsit del seu xou “Chocolate sexy”.

Les entrades per a gaudir de l’espectacle d’humor de Raúl Antón tenen un preu de 2,5 euros i poden adquirir-se en la Casa de Cultura, en el Centre Cultural Tívoli i a través de la web municipal.

Descobert en part gràcies al boca a boca, els monòlegs de Raúl Antón aborden, en la seua gran majoria, de la particular personalitat dels valencians i valencianes. Al llarg del seu xou, Raúl Antón s’encarrega d’interactuar repetidament amb el públic present i entre tots arriben a la riallada col·lectiva, repassant les peculiaritats valencianes, coses que ocorren en pobles de la província, famoses tradicions o com la resta d’espanyols veuen, des de fora, al clan valencià.

Més de 600.000 reproduccions en youtube dels seus vídeos, en tres mesos, fan de Raúl Antón una aposta segura pels riures i l’humor desenfadat, per a la nit del 4 de gener. L’espectacle està recomanat per a públic a partir de 16 anys.